kardosdrur/scandi-wiki huggingface dataset:
Travis

Travis er et skotsk rockband, der blev dannet i 1997. Bandet debuterede med det britrockede album Good Feeling i 1997, der med hjælp fra singlerne "Happy" og "Tied to the '90s" nåede top ti på den britiske albumhitliste. Radiostationerne tog dog ikke albummet til sig, og derfor endte det samlede salgstal på beskedne 40.000.

Historien var tæt på at gentage sig med gruppens anden, mere melodiske og melankolske fuldlængde The Man Who fra 1999. Men grundet mund-til-mund-promotion og den klassiske tuderock-hymne "Why Does It Always Rain On Me?", formåede albummet 26 uger efter udsendelsen at indtage den britiske albumhitlistes førsteplads. En succes der i 2001 gentog sig med The Invisible Band og singlerne som "Sing" og "Flowers in the Window". Salgstallet for begge album lå over to millioner.

Til gengæld floppede gruppens fjerde studiealbum 12 Memories fra 2003 med et salg på 300.000 eksemplarer, ligesom anmelderne ikke var begejstrede. Efter fire års pladepause udsendte Travis i 2007 deres seneste album, The Boy With No Name.

Diskografi

Albums 
 1997: Good Feeling
 1999: The Man Who
 2001: The Invisible Band
 2003: 12 Memories
 2007: The Boy With No Name
 2013: Where You Stand

Referencer 

Fra DR's Musikleksikon
Rockgrupper fra Storbritannien
Tricky

Trickys (født som Adrian Nicholas M. Thaws 27. januar 1968) debutalbum Maxinquaye udkom i 1995 og blev kåret som årets album i begge den tids to store engelske musikaviser, New Musical Express og Melody Maker.

På Maxinquaye blandede Tricky elementer fra rap, punk, rock, dub, elektronika og reggae og skabte et særpræget univers, som han har siden skiftevis har forsøgt at forny og flygte fra.

En stor del af sangene på de følgende Tricky plader har handlet om de forventninger hans fans og især pladeindustien har haft til ham – og om de frustrationer, det har påført Tricky.

Trippende, paranoid, intens, vred, flagrende og dyster er ord, der ofte er blevet brugt til at beskrive Trickys musik. Ord Tricky ikke selv bryder sig om. Derfor kalder han sit nye album 'Vulnerable', sårbar.

Tricky har siden 1997 boet i USA, først i New York og siden september 2001 i Los Angeles, hvor hans seneste album 'Vulnerable' er indspillet.

På Trickys syv albums medvirker så forskellige kunstnere som Alanis Morissette, P.J. Harvey, Bjørk, Ed Kowalczyk (Live), DJ Muggs (Cypress Hill), Scott Ian (Anthrax), Neneh Cherry, Cath Caffey (Stereo MC’s) samt forskellige medlemmer fra Red Hot Chili Peppers og Bush.

På Vulnerable er der ingen kendte gæstestjerner. Derimod introducerer albummet den ukendte italienske sangerinde Constanza Francavilla, en mangeårig Tricky fan som han mødte efter en koncert i Rom sidste år.

Blandt de 13 sange på Vulnerable er bl.a. Trickys version af The Cures The Love Cats.

Diskografi

Albums 
 1995: Maxinquyae
 1996: Nearly God
 1997: Pre-Millienium Tension
 1998: Angels With Dirty Faces
 1999: Juxtapose
 2001: Blowback
 2003: Vulnerable

Referencer 
 Tricky på DRs musikleksikon

Fra DR's Musikleksikon
Musikere fra England
The Triffids

The Triffids var et australsk rock band der opnåede noget international succes i 1980'erne. Bandet blev dannet i Perth i de sene 1978 og opløste igen i 1989. Deres bedst kendte sange er Wide Open Road and Bury Me Deep in Love. Bandets sanger og hovedsangskriver var David McComb (1962-1999).

Gruppens medlemmer var børn af det bedre borgerskab men delte en fælles kærlighed til musik, især de mere avancerede New Yorker-punk-navne som Talking Heads, Patti Smith og Television.

The Triffids' egen musik var dog væsentlig mere storladen og melodramatisk. De brugte instrumenter som violin, pedal steel og hammondorgel, og i David McComb havde de en karismatisk leder med en ekstraordinært kraftfuld stemme, der ind imellem kunne lyde nærmest livsfarligt sjæleudkrængende.

Efter nogle års ophold i Sydney og Melbourne drog gruppen i 1984 til London for at forfølge drømmen om et gennembrud udenfor Australien. Støt og roligt opnåede de en betydelig fanskare i visse dele af Europa, især Skandinavien, Holland og Belgien, men store stjerner blev de aldrig.

Det var også i London, at gruppen indspillede hovedværket Born Sandy Devotional (1986). Den blev skrevet og indspillet i eksil men var en storslået musikalsk refleksion af gruppens hjemland med dets enorme vidder, endeløse veje og nådesløse landskab. Samtidig understregede den McCombs sjældne evner som tekstforfatter ved på begavet vis hele tiden at bruge den barske natur som billede på kærlighedens vildveje.

David McCombs ambition var at opnå kommerciel succes, og kritikerroserne for Born Sandy Devotional gav mulighed for en kontrakt med Island. Men de efterfølgende udgivelser blev skæmmet af en overpompøs produktion, og ved The Black Swan, hvor Stephen Street var hyret ind for at give det sidste kommercielle skub, var magien borte.

Et bebudet break blev til en endegyldig opløsning. David McComb fortsatte i bandet The Blackeyed Susans, og i 1994 udgav han et enkelt soloalbum, Love of Will.

McComb, der led af dårligt hjerte, blev samme år alvorligt syg, og året efter fik han en hjertetransplantation. Herefter satte helbredet sine begrænsninger for karrieren, og han optrådte kun ved sjældne lejligheder med sit nye band costar. I 1999 døde han, få uger før sin 37 års fødselsdag. I starten blev hans død kædet sammen med et biluheld nogle dage forinden, men dødsårsagen blev senere ændret til en kombination af heroin-forgiftning og afstødelse af hans nye hjerte.

Efter The Triffids' opløsning fortsatte Martyn P. Casey sin musikalske karriere i Nick Caves The Bad Seeds, mens "Evil" Graham Lee har været en meget benyttet studiemusiker.

Diskografi

Albums 
 1983: Treeless Plain
 1984: Raining Pleasure
 1986: Born Sandy Devotional
 1986: In The Pines
 1987: Calenture
 1989: The Black Swan
 1990: Stockholm (album)
 1994: Australian Melodrama
 2006: Born Sandy Devotional

Referencer 
 The Triffids på DRs musikleksikon

Rockgrupper fra Australien
Fra DR's Musikleksikon
Musikgrupper fra 1983
TV on the Radio

TV on the Radio er et amerikansk rockband i New York City.

Synopsis

Oprindelse 
De første spadestik til TV On The Radio blev gravet i 2000, da Tunde Adebimpe flyttede ind i en Brooklyn lejlighed og blev nabo til David Sitek, der udover at male også var producer for forskellige New Yorker bands, blandt andet har han produceret Yeah Yeah Yeahs seneste album. Adebimpe læste filmvidenskab på universitetet, men fiflede med lidt musik ved siden af.

Sitek og Adembimpe begyndte at lave musik sammen og at optræde på lokale New York scener på meget eksperimentel vis ved at tage nogle beats med, som de improviserede henover. Ud af improvisationerne begyndte der at vokse egentlige sange og duoen blev til en trio, da guitarist Kyp Malone kom med.

I sommeren 2003 udsendte TV On The Radio EP'en Young Liars og turnérede med Coco Rosie, en indie-eletronic duo, hvilket fik sat endnu mere gang i TVOTR som et livenavn.

I foråret 2004 udsendte trioen deres debutalbum Desperate Youth, Blood Thirsty Babes, og høstede begejstrede anmeldelser.

TVOTR' tekster handler blandt andet om politiske refleksioner, som Adebimpes egne oplevelser som sort og den gangster-og voldsforherligelse, der ligger eksplicit i visse dele af moderne amerikansk ghetto-kultur.

På gruppens anden fuldlængde Return to Cookie Mountain fra juli 2006 var trioen blevet til en kvintet med indlemmelsen af trommeslageren Jaleel Bunton og bassist og tangentspiller Gerard Smith. På albummet videreudvikledes og forfines debutens sofistikerede art rock – endnu en gang med stående ovationer fra kritikerstanden som resultat.

Den 20. april 2011 døde en af bandets bassister, Gerard Smith efter lang tids kræftsygdom.

Diskografi

Albums 
 2002: OK Calculator
 2004: Desperate Youth, Blood Thirsty Babes
 2006: Return to Cookie Mountain
 2008: Dear Science

Referencer 
 TV on The Radio på DRs musikleksikon

Fra DR's Musikleksikon
Rockgrupper fra USA
Musikere fra 4AD
Two Gallants

Two Gallants er en amerikansk folk-rock duo fra San Francisco, Californien dannet i 2002. Navnet kommer fra en novelle af samme navn fra Dublinfolk skrevet af James Joyce.

Deres første album udkom i 2004 og hed The Throes, som de udgav på pladeselskabet Saddle Creek.

Deres seneste album blev udgivet i september 2012 på ATO Records.

Diskografi

Albums 
 2004: The Throes (Alive Records)
 2006: What the Toll Tells (Saddle Creek)
 2007: Two Gallants (Saddle Creek)
 2012: The Bloom and the Blight (ATO Records)

Referencer 
 Two Gallants på DRs musikleksikon

Rockgrupper fra USA
Ty

Ty (Ben Chijioke, født 17. august 1972 i London af nigerianske forældre, død 7. maj 2020) var en engelsk rapper.

Han begyndte at lave musik i midten af 90'erne, hvor han så lyset efter at have deltaget i poesi-workshoppen Ghetto Grammar. I slutningen af 90'erne begyndte hans navn at optræde på forskellige udgivelser, og i 2000 udkom hans første single, Break the Lock, på det velestimerede selskab Big Dada.

Albumdebuten Awkward udkom året efter på samme selskab og blev mødt med åbne arme af både anmeldere og fans. Modtagelsen var dog intet i betragtning af den modtagelse, som det andet album, Upwards, fik ved udgivelsen i 2003. Begejstringen var stor, og 'U'pwards blev efterfølgende nomineret til den prestigefyldte Mercury-pris.

Populariteten har også rakt ud over landegrænsen. De amerikanske rappere har også fået øje på Ty, der modsat flere af sine engelske kollegaer også besad et mere amerikansk flow. Noget som bl.a. skaffede Ty samarbejder med Talib Kweli og De la Soul.

Samarbejdet med De la Soul, på nummeret The Idea, kunne høres på det seneste album Closer, der udkom i 2006, og bl.a. blev rost kraftigt på disse sider.

 Diskografi 
 Albums 
 2001: Awkward 2003: Upward 2006: Closer (album)''

Kildeangivelser

Eksterne henvisninger 
 Ty på DRs musikleksikon

Fra DR's Musikleksikon
Rappere fra Storbritannien
Hiphoppere
Personer fra London
Skærød

Skærød er en bydel i Helsinge i Nordsjælland. Skærød var indtil 1. januar 2011 at betragte som en landsby med 642 indbyggere (2010) . Skærød er beliggende tre kilometer vest for Helsinge centrum, tre kilometer øst for Ramløse og 18 kilometer nord for Hillerød. Byen tilhører Gribskov Kommune og er beliggende i Ramløse Sogn, Holbo Herred, Frederiksborg Amt.

Der er bevaret et mindre antal huse i den oprindelige landsby, men udbygningen af Helsinge industrikvarter, der bl.a. rummer genbrugsstationen i Gribskov Kommune, samt et større nybyggeri overfor dette industrikvarter, betyder at der er få hundrede meter mellem Skærød og Helsinge, således var Skærød fra 1. januar 2011 at betragte som sammenvokset med Helsinge by.

Umiddelbart uden for landsbyen i retning mod Huseby er der en fin udsigt over Arresø. Ved hovedvej 205 ligger en mindre landejendom, hvor der i sommermånederne er en stort anlagt park med Dahlia, som tiltrækker mange besøgende.

Historie 

I 1682 bestod Skærød af 7 gårde og 2 huse uden jord. Det samlede dyrkede areal udgjorde 184,1 tønder land skyldsat til 28,52 tdr hartkorn. Dyrkningsformen var trevangsbrug.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983),
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688; København 1928 (Reprotryk for Landbohistorisk Selskab, København 1975); 

Bydele og forstæder i Danmark
Helsinge
Morten Varano

Morten Varano er en dansk sanger, dj, producer og restauratør.

Efter seks år i gruppen Puddu Varano udgav produceren og dj'en Morten Varano i 2005 sit første soloalbum Step Up, der levede op til den høje internationale klasse, som Puddu Varano var garant for.

Bag gruppenavnet Puddu Varano fandt man Morten Varano og Alex Puddu. De udgav deres første album, Freakuency, i 1998, der var kendetegnet ved nogle yderst iørefaldende melodier og nogle gedigne dansevenlige beats. På de to efterfølgende plader, Star 70 (2000) og Time To Grow (2002) var big beat'en udskiftet med en mere tilbagelænet lounge-lyd, der næsten fejlfrit kunne bruges som tapet på storbyens mest tjekkede klubber.

På trods af populariteten valgte de to producere at skilles i al fredsommelighed, og efter at Alex Puddo i 2004 udgav sin solodebut, blev det i 2005 Varanos tur. Albummet Step Up havde genkendelighedens signatur på sig, men på dette album kunne man yderligere se eksempler på, at han heller ikke var helt ueffen indenfor genrer som house, soul og breakbeat.

Morten Varano ejer og driver i dag spillestedet Rust på Nørrebro i København samt de to mindre beværtninger Høker på Vesterbro og Whammy Bar på Amager.

Diskografi

Albums 
 2005: Step Up (album)

Beværtninger 
 Rust
 Høker
 Whammy Bar

Referencer 
 
 Morten Varano  på DRs musikleksikon
 http://www.rust.dk/
 http://xn--hkeren-bya.dk/
 http://www.whammybar.dk/

Sangere fra Danmark
Dj's fra Danmark
Fra DR's Musikleksikon
Vi er spioner

Vi er spioner (eng: Spies Like US) er en amerikansk komediefilm fra 1985 instrueret af John Landis og skrevet af Dan Aykroyd, der også selv spiller en af hovedrollerne sammen med Chevy Chase.

Medvirkende 
 Chevy Chase – Emmett Fitz-Hume
 Dan Aykroyd – Austin Millbarge
 Steve Forrest – General Sline
 Donna Dixon – Karen Boyer
 Bruce Davison – Ruby
 Bernie Casey – oberst Rhombus
 William Prince – Keyes
 Tom Hatten – General Miegs
 Frank Oz – Test Monitor
 Charles McKeown – Jerry Hadley
 Terry Gilliam – Dr. Imhaus
 Ray Harryhausen – Dr. Marston
 Derek Meddings – Dr. Stinson
 Matt Frewer – Soldat 2
 Bob Hope – sig selv
 Joel Coen – Drive-In Security
 Sam Raimi – Drive-In Security
 Michael Apted – Ace Tomato Agent
 B.B. King – Ace Tomato Agent
 Larry Cohen – Ace Tomato Agent
 Vanessa Angel – russisk raketholdsmedlem
 Edwin Newman – sig selv

Eksterne henvisninger 
 

Amerikanske film fra 1985
Komediefilm fra USA
Film instrueret af John Landis
Den usynlige mands erindringer

Den usynlige mands erindringer (eng: Memoirs of an Invisible Man) er en amerikansk gyserkomediefilm fra 1992 instrueret af John Carpenter og baseret på H.F. Saints roman af samme navn. Filmen har Chevy Chase i titelrollen som den usynlige mand Nick Halloway.

Medvirkende 
Chevy Chase .... Nick Halloway 
Daryl Hannah .... Alice Monroe
Sam Neill .... David Jenkins
Michael McKean .... George Talbot
Stephen Tobolowsky .... Warren Singleton
Jim Norton .... Dr. Bernard Wachs
Pat Skipper .... Morrissey
Paul Perri .... Gomez
Richard Epcar .... Tyler
Steven Barr .... Clellan
Gregory Paul Martin .... Richard
Patricia Heaton .... Ellen

Eksterne henvisninger 
 

Amerikanske film fra 1992
Engelsksprogede film
Komediefilm fra USA
Film instrueret af John Carpenter
Gyserfilm fra USA
Novo Nordisk (flertydig)

Novo Nordisk har flere betydninger:
 Novo A/S
 Novo Nordisk – dansk medicinalvirksomhed
 Novo Nordisk IT – IT-virksomhed ejet af Novo Nordisk
 Novo Nordisk Prisen
Ferie med bjørn på

Ferie med bjørn på (eng: The Great Outdoors) er en amerikansk komediefilm fra 1988 instrueret af Howard Deutch, skrevet af John Hughes og med Dan Aykroyd og John Candy i hovedrollerne. Ferie med bjørn på var Annette Benings første spillefilm.

Medvirkende 
 Dan Aykroyd
 John Candy
 Annette Bening
 Stephanie Faracy
 Chris Young
 Lucy Deakins
 Ian Giatti

Eksterne henvisninger 
 

Amerikanske film fra 1988
Komediefilm fra USA
Film instrueret af Howard Deutch
Røven fuld af penge 2

Røven fuld af penge 2 (eng: Caddyschack II) er en amerikansk komediefilm fra 1988 instrueret af Allan Arkush og skrevet af Harold Ramis. Filmen har bl.a. Chevy Chase og Dan Aykroyd på rollelisten. Røven fuld af penge 2 er en efterfølger til Røven fuld af penge fra 1980.

Medvirkende 
 Jackie Mason
 Randy Quaid
 Dan Aykroyd
 Chevy Chase
 Jessica Lundy
 Robert Stack
 Dina Merrill

Eksterne henvisninger 
 

Amerikanske film fra 1988
Komediefilm fra USA
Vincent Van Go Go

Vincent Van Go Go er et rockband fra Århus. Flere af medlemmerne i Vincent Van Go Go har en fortid i den sanselige popgruppe Love Julie, der var aktive i starten af 2000'erne.

Efter at Love Julie gik på ferie og Vincent Van Go Go blev dannet har gruppen ageret husband for en række kunstnere, heriblandt Karen, Tina Dickow, Per Vers og Camille Jones.

Efter en studietur til Rio udsendte gruppen i 2006 debutalbummet Do U Know?, der havde flere funky momenter, men som af anmelderne også blev skældt ud for at være noget kedelig i forhold til gruppens altid levende liveoptrædener.

Diskografi

Albums 
 2006: Do You Know?
 2008: People

Referencer 
 http://www.dr.dk/Musik/Arkiv/Leksikon/V/20060526101205.htm[ Vincent Van Go Go]  på DRs musikleksikon

Fra DR's Musikleksikon
Musikgrupper fra Danmark
Musikgrupper fra 2006
Vong Nguyet

Den dansk-vietnamesiske pianist Niels Lan Doky er gået tilbage til rødderne med projektet Vọng Nguyệt.

Niels Lan Doky har tidligere brugt flere vietnamesiske artister på sine albums. Til projektet Vong Nguyet har han samlet et allstar hold bestående af Vietnams mest populære musikere og vokalister, som bl.a. er den mandlige stjerne Tùng Dương og Vietnams største sangerinde diva Thanh Lam.

Musikken forener den traditionelle vietnamesiske musik med moderne urban pop. Med lyden fra urgamle, exotiske og helt unikke traditionelle vietnamesiske musikinstrumenter giver projektet Vong Nguyet en unik oplevelse af Østens musikalske herligheder.

Projektet har endnu ikke udgivet et album.

Referencer 
 Vong Nguyet på DRs musikleksikon

Fra DR's Musikleksikon
Musikgrupper fra Danmark
Musikgrupper fra Vietnam
Musikgrupper fra 2006
The Hot Chick

The Hot Chick er en amerikansk komediefilm fra 2002 instrueret af Tom Brady, produceret af Adam Sandler og skrevet af Rob Schneider der også selv spiller hovedrollen sammen med Rachel McAdams.

Medvirkende 
 Rob Schneider – Clive Maxtone/Jessica Spencer
 Rachel McAdams – Jessica Spencer/Clive Maxtone
 Anna Faris – April
 Matthew Lawrence – Billy
 Eric Christian Olsen – Jake
 Michael O'Keefe – Richard Spencer, Jessicas far
 Melora Hardin – Carol Spencer, Jessicas mor
 Robert Davi – Stan 
 Alexandra Holden – Lulu
 Maria-Elena Laas – Bianca
 Maritza Murray – Keecia "Ling-Ling" Jackson
 Tia Mowry – Venet×ia
 Tamera Mowry – Sissie
 Jodi Long – Keecias mor
 Lee Garlington – Ms. Marjorie Bernard
 Angie Stone – Madame Mambuza
 Matt Weinberg – Booger Spencer, Jessicass lillebror
 Sam Doumit – Eden
 Megan Kuhlmann – Hildenburg
 Ashlee Simpson – Monique
 Michelle Branch – som Club DJ
 Adam Sandler – Mambuza Bongo Player
 Luke Rudge – Eyedol
 Luke Rudge – Fulgore

Eksterne henvisninger 
 

Amerikanske film fra 2002
Hot Chick
Scott Walker (musiker)

Scott Walker (født Noel Scott Engel, 9. januar 1943, død 22. marts 2019) var en amerikansk sanger og komponist. 

I 1964 dannede Walker sammen med Gary Leeds og John Joseph Maus popgruppen The Walker Brothers i Californien. De var ikke i familie, men tog alle tre efternavnet Walker, og flyttede i 1965 til England. Her fik gruppen sit store kommercielle gennembrud med en række orkestrale melodramatiske popsange, deriblandt Make It Easy On Yourself og The Sun Ain't Gonna Shine Anymore. Gruppens hits var skrevet af andre hitmagere, og ingen af medlemmerne spillede instrumenter på pladerne, men succesen var enorm.

I 1967 gik gruppen i opløsning efter fem album, og Scott Walker påbegyndte en solokarriere, hvor han høstede respekt som sanger og komponist. Walkers tekster var alt andet end easy listening. De var inspireret af den franske eksistentialisme og ofte præget af stor melankoli. Derudover leverede han en række roste engelske fortolkninger af Jacques Brel.

På få år udgav Walker fire album, hvoraf de tre første fik høje hitlisteplaceringer i England. Disse album bestod af en blanding af cover sange, som gradvist blev overstrålet af Walkers originale kompositioner. Det fjerde 'Scott 4' markerede et kunstnerisk højdepunkt. Albummet blev dog udgivet under navnet Scott Engel, og fik ingen hitliste placering. Det vurderes, at Walker herefter mistede troen på sine egne evner som komponist, og herefter begyndte sangeren i stigende grad at trække sig fra rampelyset. Samtidig var Walkers musikgenre på vej ud af mainstream publikums smag, som også inspirationskilderne Frank Sinatra og Jack Jones oplevede, og rocken var på vej ind. The Beatles toppede i disse år.

I midten af 70'erne blev The Walker Brothers gendannet, og fik et uventet comeback. I 1978 udgav gruppen albummet Nite Flights, hvor Walker havde skrevet de første fire numre, som var dystre og elektroniske. Især tortursangen The Electrician med sin uhyggelige tekst og produktion vakte opmærksomhed. 

Selv om Scott Walkers fire numre på 'Nite Flights' mere end antydede komponistens potentiale for atter at udgive musik som solist, forsvandt han atter fra offentlighedens søgelys. 

I 1984 udgav Walker Climate of Hunter, og først i 1995 kom opfølgeren, det neurotiske mesterværk Tilt. En slags moderne kompositionsmusik, der da også blev kåret til 90'ernes bedste album af det toneangivende avantgarde-magazin Wire.

I 2001 producerede han Pulps afskedsplade We Love Life, og i 2006 udkom enndu et kringlet og svært tilgængeligt værk i Scott Walkers eget navn, albummet The Drift.

I slutningen af 60'erne og første halvdel af 70'erne boede Scott i øvrigt i en årrække i København, mens han dannede par med en dansk kvinde. Det affødte bl.a. sangen Copenhagen' fra 'Scott 3.

Diskografi

Albums

Referencer 

Fra DR's Musikleksikon
Sangere fra USA
Personer fra Ohio
Musikere fra 4AD
George Hogg

George Aylwin Hogg (født 22. februar 1915, død 22. juli 1945) var en engelsk eventyrer, journalist og økonom, med en kandidatgrad i økonomi fra Oxford Universitetet i England.

Hogg er mest kendt for sin rolle under den anden kinesisk-japanske krig, (1937 – 1945), hvor han sammen med den New Zealandske kommunist og forfatter, Rewi Alley, reddede 60 forældreløse børn, ved at føre dem på en march på 1.100 kilometer over farlige bjergpas, fra krigsområder i Shan'anxi (Huang Shi) til fredelige områder i Shandan beliggende i Gansu provinsen.

Film 
Historien og episoden omkring børnene og den lange march er filmatiseret i 2008 med titlen Children of the Silk Road eller Escape from Huang Shi.

Bøger 
 I See a New China af George Hogg, 
 Ocean Devil: The Life and Legend of George Hogg af James MacManus,

Ekstern henvisning 
 Times Online, The heroic Englishman China will never forget

Journalister fra Storbritannien
Selvbiografer fra Storbritannien